Diari Oficial de la Generalitat Valenciana


Sumari del DOGV 3668, del 18-01-2000 (1999/10790)

RESOLUCIÓ de 22 de desembre de 1999, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del conveni marc de cooperació educativa entre la Generalitat Valenciana i la Universitat Miguel Hernández d’Elx per a la realització de pràctiques formatives pels estudiants universitaris.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3668

Data del DOGV
:   18-01-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1999/10487


Data del document
:   22-12-1999

Organisme emissor
:   Presidència de la Generalitat

Tipus de document
:   Resolució

Descriptors 

:   * Universitat Miguel Hernández
    * cooperació administrativa
    * universitat
    * pràctiques de formació

RESOLUCIÓ de 22 de desembre de 1999, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del conveni marc de cooperació educativa entre la Generalitat Valenciana i la Universitat Miguel Hernández d'Elx per a la realització de pràctiques formatives pels estudiants universitaris. [1999/X10927]
  
Subscrit, després de la tramitació prèvia reglamentària, entre la Generalitat Valenciana i la Universitat Miguel Hernández d'Elx, el 10 de setembre de 1998, un Conveni Marc per a la realització de pràctiques formatives pels estudiants universitaris, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 1.415/1999, i que figura com a annex d'aquesta resolució.
  
València, 22 de desembre de 1999.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni marc de cooperació educativa entre la Generalitat Valenciana i la Universitat Miguel Hernández d'Elx, per a la realització de pràctiques formatives pels estudiants universitaris
  
València, 10 de setembre de 1998
  
Reunits:
  
D'una part el senyor José Joaquín Ripoll Serrano, conseller de Presidència, en representació de la Generalitat Valenciana, autoritzat per a la firma del present conveni marc pel ple del Consell de la Generalitat Valenciana, en la seua sessió celebrada el dia 8 de setembre de 1998; i,
  
D'una altra, el senyor Jesús Rodríguez Marín, rector-president de la Universitat Miguel Hernández d'Elx, en virtut del Decret 10/1997, de 28 de gener, del Govern Valencià, en ús de les competències atribuïdes pels articles 16 i 17 del Decret 137/97, de l'1 d'abril, del Govern Valencià, pel que s'aprova la normativa singular reguladora de l'activitat de la Universitat Miguel Hernández d'Elx.
  
Declaren:
  
1. Que la Universitat Miguel Hernández d'Elx i la Generalitat Valenciana manifesten la voluntat d'establir una relació de cooperació en tot allò que facilite la realització de pràctiques formatives pels estudiants universitaris, com a part integrant de la seua formació.
  
2. Que el Reial Decret 1.497/1987, de 27 de novembre, estableix les directrius generals comuns dels plans d'estudi dels títols universitaris de caràcter oficial i validesa en tot el territori nacional, establint la possibilitat de valorar com a crèdits en el currículum universitari de l'estudiant la realització de pràctiques en empreses i entitats.
  
3. Que el Reial Decret 1.845/1994, pel qual s'actualitza el Reial Decret 1.497/1981, sobre Programes de Cooperació Educativa, regula les pràctiques formatives d'estudiants universitaris.
  
Acorden:
  
Desenvolupar el present Conveni marc de cooperació d'acord amb les següents
  
Clàusules:
  
Primera
  
Pel present Conveni s'estableix el Programa de Cooperació Educativa entre la Generalitat Valenciana i la Universitat Miguel Hernández d'Elx, per a la realització de pràctiques formatives, sense relació laboral, en dependències de la Generalitat Valenciana o en institucions, organismes i centres dependents d'aquesta, per part dels estudiants de la Universitat Miguel Hernández d'Elx, que conduïsquen a completar els seus estudis acadèmics.
  
En el marc del present Conveni es podran subscriure protocols addicionals entre els distints organismes i centres de la Generalitat Valenciana i de la Universitat Miguel Hernández d'Elx, en què s'especifiquen, entre altres, les condicions, característiques i tipus de pràctiques a desplegar.
  
Segona
  
Els tipus de pràctiques formatives que realitzen els estudiants de la Universitat Miguel Hernández d'Elx, a l'empara del present Conveni, podran ser pràctiques integrades en els plans d'estudis i pràctiques voluntàries.
  
Tercera
  
Es constituirà una comissió de seguiment del protocol per centre universitari, composta per un representant de la Generalitat Valenciana, un altre pel centre de la Universitat, i un altre per part de la Comissió Gestora. Aquesta Comissió estarà informada del desenvolupament del Conveni, podrà promoure iniciatives de difusió del Conveni, realitzar un seguiment i avaluació anual i, si fa el cas, donar publicitat dels resultats.
  
Quarta
  
La Generalitat Valenciana i la Universitat Miguel Hernández d'Elx acordaran anualment el nombre dels estudiants que realitzaran pràctiques, així com els programes d'activitats, durada i períodes de realització, d'acord, si fa el cas, amb els protocols addicionals firmats per a cada centre de la Universitat Miguel Hernández d'Elx.
  
La Generalitat Valenciana a través del departament, àrea, organisme, institució o empresa dependent d'ella, rebrà els estudiants que, proposats per la Universitat Miguel Hernández d'Elx, siguen seleccionats. En qualsevol cas, la durada de les pràctiques per estudiant i curs Acadèmic no podrà excedir de les limitacions legals establides al respecte.
  
Cinquena
  
La pràctica de cada estudiant podrà interrompre's per qualsevol de les parts per motiu justificat, comunicant-ho per escrit amb antelació, i si això no és possible, en el termini de cinc dies des de la seua interrupció, a la Universitat Miguel Hernández d'Elx, que ho comunicarà a totes les parts implicades.
  
Sisena
  
La Generalitat Valenciana assignarà un professional que actuarà com a tutor de les pràctiques en els termes fixats pel programa corresponent. La Universitat Miguel Hernández d'Elx designarà també un tutor que supervisarà i valorarà la pràctica realitzada per l'estudiant.
  
La Generalitat Valenciana facilitarà als tutors responsables de la Universitat l'accés als locals on els estudiants estiguen realitzant pràctiques, sempre que la visita es realitze per motius relacionats amb aquestes.
  
Setena
  
La Generalitat Valenciana i la Universitat Miguel Hernández d'Elx no adquiriran altres obligacions ni compromisos que els que aquest document reflexa. En particular, no derivarà per a la Generalitat Valenciana cap obligació de caràcter laboral, en mancar d'aqueixa condició la relació que s'estableix, ni de Seguretat Social, en quedar cobertes les contingències d'aqueixa índole per l'assegurança escolar, d'accident o equivalent.
  
Vuitena
  
Les eventuals compensacions econòmiques que pogueren concedir-se als estudiants, que realitzen les pràctiques previstes en el present Conveni, hauran d'ajustar-se, en tots els casos, als requisits i procediments establits en la normativa de beques de la Generalitat Valenciana. Del present Conveni no es derivarà cap obligació econòmica per a cap de les parts.
  
Novena
  
La Universitat Miguel Hernández d'Elx gestionarà el desenvolupament del present conveni, i totes les actuacions que es deriven del mateix, sota la direcció i coordinació del vicerector d'Assumptes Econòmics de la Universitat Miguel Hernández d'Elx.
  
Deu
  
El rector-president de la Universitat Miguel Hernández d'Elx podrà delegar en els degans o directors de centres i departaments el desenvolupament i seguiment del present conveni, i la firma dels protocols addicionals previstos en el paràgraf segon de la clàusula primera.
  
Onze
  
El present Conveni de Cooperació Educativa estarà vigent per al curs acadèmic 1998/1999, i es prorrogarà automàticament per a cada curs, llevat de denúncia expressa per qualsevol de les parts, la qual serà comunicada per escrit a l'altra part abans del primer de juny del corresponent curs acadèmic.
  
I, en prova i conformitat, les parts firmen el present Conveni per triplicat i a un només efecte, al lloc i data a l'inici indicats.
  
Per la Universitat Miguel Hernández,
  
JESÚS RODRÍGUEZ MARÍN
  
Per la Generalitat Valenciana,